Celebrada la presentació del Burjassot CB
2025-07-24

El passat 13 de desembre, el Pavelló Cobert Municipal va albergar la presentació oficial de la plantilla per a la temporada 2024-25 del club Burjassot CB de bàsquet. Els morats van presentar a tots els seus equips davant centenars d’aficionats que, una vegada més, van demostrar la seua passió pels colors del club. La presentació va comptar amb la presència de l’alcalde, Rafa García i del regidor d’Esports, Juan Gabriel Sánchez.

La presentació dels jugadors i jugadores va ser el moment més esperat. Un a un, els integrants del planter van anar desfilant per la pista, des dels més xicotets als més grans, masculins i femenins, nous fitxatges i cares conegudes. Els 17 equips van renovar el seu compromís amb el club. També van acudir els jugadors i jugadores que componen els tres equips de les Escoles Esportives Municipals (prebenjamí, benjamí i aleví) i els de les activitats extraescolars dels col·legis Sant Joan de Ribera, Miguel Bordonau i Shackelton.

Per a finalitzar l’acte, va haver-hi una rifa benèfica a favor de CB Benetússer, un dels clubs afectats per la dana, la recaptació de la qual es destinarà a la compra de material esportiu.